Victoria bieg: My mikrofoon was af | SARIE
FOTO Instagram/ @victoriabeckham
Een jaar later: Nadia Beukes se troufoto's!
Hulle het die wêreld oorrompel: Ginger Spice, Scary Spice, Sporty Spice, Baby Spice en Posh Spice. Met 80 miljoen albumverkope wêreldwyd het die Britse popgroep Spice Girls hul merk in die geskiedenis gemaak. Maar "Spice Up Your Life", want Posh het nooit gesing nie! Ja, jy hoor reg, sy het tydens die Spice Girls-konserte toe al die tyd net gemáák of sy sing.
En om te dink almal het dit eintlik heeltyd vermoed …
Die onthulling kom net enkele weke voor die groep die 20ste herdenking van hul eerste treffer-liedjie, "Wannabe", vier.
Die groep se paaie het in 2000 geskei. Daar was reeds twee reünies, die eerste in 2007 en die tweede in 2012 by die afsluitingskonsert van die Olimpiese Spele in Londen. Ná 'n onsuksesvolle solo-loopbaan was dit uiteindelik Victoria se passie vir mode wat haar as 'n styl-ikoon gevestig het. Die Victoria Beckham-handelsmerk is vandag £30 miljoen (sowat R655 miljoen) werd.